Matsuri

adalah kata dalam bahasa Jepun yang menurut agama Shinto bermaksud acara yang dipersembahkan untuk para dewata, sedangkan menurut pengertian sekular bermaksud festival, perayaan atau hari cuti perayaan. 

Matsuri diadakan di banyak tempat di Jepun dan pada umumnya diadakan di jinja atau kuil, walaupun ada juga matsuri yang diadakan di gereja dan matsuri yang tidak berkaitan dengan institusi keagamaan. Di daerah Kyushu, matsuri yang dilangsungkan pada musim gugur disebut Kunchi.

Sebahagian besar matsuri diadakan untuk mendoakan pertambahan tangkapan ikan dan hasil tuaian (beras, gandum, kacang, jagung), kecemerlangan dalam perniagaan, kesembuhan dan ketahanan terhadap penyakit, keselamatan dari bencana, dan sebagai ucapan terima kasih setelah berjaya menyelesaikan tugas berat. Matsuri juga diadakan untuk merayakan tradisi yang berkaitan dengan pergantian musim atau mendoakan roh tokoh terkenal. Makna upacara yang dilakukan dan waktu pelaksanaan matsuri bermacam-macam bergantung kepada tujuan diadakan matsuri. Matsuri yang mempunyai tujuan dan maksud yang sama dapat mempunyai makna upacara yang berbeza bergantung kepada daerah itu.

Matsuri sering mempunyai perarakan Mikoshi, Dashi (Danjiri) dan Yatai yang semuanya merupakan nama-nama kenderaan berisi dewata atau objek pemujaan. Matsuri turut boleh dijumpai ialah Chigo (anak kecil), Miko (gadis pelaksana upacara), Tekomai (lelaki berpakaian wanita), Hayashi (musik khas matsuri), penari, peserta dan penonton yang berdandan dan berpakaian cantik, dan pasar yang mempunyai aneka macam makanan dan permainan.

 Sejarah 
Matsuri berasal dari perkataan  yang bermaksud pemujaan terhadap Kami atau upacara yang terkait. Dalam teologi agama Shinto mempunyai empat unsur dalam matsuri: penyucian (harai), persembahan, pembacaan doa (norito), dan pesta makan. Matsuri yang paling tua yang dikenal dalam mitologi Jepun adalah upacara yang dilakukan di hadapan Amano Iwato. 

Matsuri dalam bentuk pembacaan doa masih wujud seperti dalam bentuk Kigansai (permohonan secara individu kepada jinja atau kuil untuk didoakan) dan Jichinsai (upacara sebelum pembinaan bangunan). Pembacaan doa yang dilakukan sami Shinto untuk individu atau kumpulan di tempat yang tidak kelihatan orang lain merupakan bentuk awal matsuri. Kini, Ise Jingū merupakan salah satu contoh kuil agama Shinto yang masih mengadakan matsuri dalam bentuk pembacaan doa yang eksklusif untuk orang yang tertentu dan orang ramai tidak dibolehkan turut serta.

Sesuai dengan perkembangan zaman, tujuan diadakan matsuri sering melencong jauh dari maksud matsuri yang sebenarnya. Matsuri sering diadakan sebagai perayaan tanpa apa-apa makna keagamaan.

 Tiga matsuri terbesar 
Gion Matsuri (Yasaka-jinja, Kyoto, bulan Julai)
Tenjinmatsuri (Osaka Temmangu, Osaka, 24-25 Julai)
Kanda Matsuri (Kanda Myōjin, Tokyo, bulan Mei)

 Matsuri yang terkenal 
 Daerah Tohoku 
Nebuta Matsuri (kota Aomori, bulan Ogos) dan Neputa Matsuri (Hirosaki, bulan Ogos)
Kantō Matsuri (kota Akita, bulan Ogos)
Sendai Tanabata Matsuri (kota Sendai, bulan Ogos)

 Daerah Kanto 
Chichibuyo Matsuri (Chichibushi, Saitama, 2-3 Disember)
Sanja Matsuri (Asakusa-jinja, Tokyo, bulan Mei)
Sannō Matsuri (Hie-jinja, Tokyo, bulan Jun)

 Daerah Chubu 
Owarafū no bon (kota Toyama, Prefektur Toyama, bulan September)
Shikinenzōei Onbashira Daisai (kota Suwa, Nagano, diadakan setiap 6 tahun sekali, terakhir diadakan bulan April-Mei, 2004).
Takayama Matsuri (kota Takayama, Gifu, bulan April dan bulan Oktober)
Furukawa Matsuri (kota Hida, Gifu, bulan April)

 Daerah Kinki 
Aoi Matsuri (Kyoto, bulan Mei)
Jidai Matsuri (Heian-jingu, Kyoto, bulan Oktober)
Tōdaiji Nigatsudō Shuni-e atau dikenal sebagai Omizutori (Nigetsu-dō, kuil Tōdaiji, Nara, 12 Mac)
Kishiwada Danjiri Matsuri (Kishiwada, Prefektur Osaka, 14-15 September)
Nada no Kenka Matsuri dan Banshū no Aki Matsuri (Hyogo, diselenggarakan lebih dari seratus jinja di daerah Banshū dengan pusat keramaian di kota Himeji pada bulan Oktober)
Nachi no Hi Matsuri (Nachi Katsuura, Wakayama, bulan Julai)
Aizen Matsuri, Tenjinmatsuri dan Sumiyoshi Matsuri yang dikenali sebagai "Tiga Matsuri Musim Panas Terbesar di Osaka" (Osaka, bulan Jun-Julai)

 Daerah Chugoku dan Shikoku 
Saidaiji Eyō (Okayama, Okayama, bulan Februari)
Awa Odori (Tokushima, Tokushima, 12-15 Ogos)

 Daerah Kyushu 
Hakata Gion Yamakasa (Fukuoka, Fukuoka, bulan Julai)
Nagasaki Kunchi (Nagasaki, Nagasaki, 7-9 Oktober)
Karatsu Kunchi (Karatsu, Saga, bulan November)

 Pengertian lain 
Dalam bahasa Kepun, perkataan "matsuri" juga bermaksud keraian atau festival dan aksara kanji untuk  dapat dibaca sebagai sai, sehingga dikenali dengan istilah seperti Eiga-sai (festival filem), Sangyō-sai (festival menuai), Ongaku-sai (festival muzik) dan Daigaku-sai (festival universiti).

Shimin Matsuri adalah sebutan untuk matsuri yang diselenggarakan pemerintah daerah atau kelompok warga kota untuk menghidupkan ekonomi daerah dan umumnya tidak berkaitan dengan institusi keagamaan.

 Festival dan Matsuri yang lain 
Festival Salji Sapporo (Sapporo, Hokkaido, bulan Februari)
Festival Salji Iwate (Koiwai Farm, Shizukuishi, Iwate, bulan Februari)
Yosakoi Sōran Matsuri (Sapporo, Hokkaido, bulan Jun)
Niigata Odori Matsuri (Niigata, Niigata, pertengahan bulan September)
Odawara Hōjō Godai Matsuri (kota Odawara, Kanagawa) 
Yosakoi Matsuri (kota Kochi, Kochi, 9-12 Ogos)
Hakata dontaku (3-4 April, kota Fukuoka)
Hamamatsu Matsuri (3-5 Mei, kota Hamamatsu, Shizuoka)
Wasshoi Hyakuman Natsu Matsuri (kota Kita Kyūshū, Fukuoka, hari Sabtu minggu pertama bulan Ogos)

 Rujukan 
  Matsuri: Festival and Rite in Japanese Life

 Pautan luar 
  Nippon no matsuri  Senarai matsuri di Jepun

Kategori:Kebudayaan Jepun